જ્યારે આપણે કોઈ સાબુથી સ્નાન કરીએ છીએ એ પછી આપણી સ્કિનને એક પ્રકારની ડ્રાયનેસનો અનુભવ થાય છે. આ ડ્રાયનેસનો અનુભવ એટલે થાય છે કે આપણે જે સાબુ વાપરીએ છીએ એ આપણી સ્કિન-ટાઇપને સૂટ નથી કરતો. આવી બીજી ઘણી સાઇડ- ઇફેક્ટ્સ છે એ જણાવતાં ડૉ. માધુરી અગ્રવાલ કહે છે, ‘તમે જો તમારી સ્કિનના હિસાબે સાબુ નહીં વાપરો તો તમારી સ્કિનનું pH લેવલ ઉપર-નીચે થાય છે. એ સિવાય સ્કિન પર ઍલર્જી આવે છે. ખંજવાળ આવે છે. પિમ્પલ પણ આવી શકે છે. જો બૉડી પર વાપરીએ તો બૉડી પર ફંગલ ઇન્ફેક્શન થવાના ચાન્સિસ વધારે છે. એ સિવાય સ્કિન બરાબર સાફ થતી નથી. મારી પાસે ઘણા એવા પેશન્ટ આવે છે જેને આ બધા પ્રૉબ્લેમ થાય છે.’